Ministru kabineta rīkojuma projekta **“Par nekustamo īpašumu pārņemšanu valsts īpašumā Finanšu ministrijas valdījumā un nekustamā īpašuma “Nātrītes”, Stāmerienas pagastā, Gulbenes novadā, pārdošanu”** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par nekustamo īpašumu pārņemšanu valsts īpašumā Finanšu ministrijas valdījumā un nekustamā īpašuma “Nātrītes”, Stāmerienas pagastā, Gulbenes novadā, pārdošanu” (turpmāk – projekts) mērķis ir pārņemt valsts īpašumā nekustamo īpašumu “Cīrulīši”, Kalnienā, Stāmerienas pagastā, Gulbenes novadā un nekustamo īpašumu “Nātrītes”, Stāmerienas pagastā, Gulbenes novadā, un nodot Finanšu ministrijas valdījumā, jo tie vairs netiek izmantoti Ministru kabineta 2011.gada 31.maija rīkojuma Nr.225 “Par valsts nekustamā īpašuma "Cīrulīši" Kalnienā, Stāmerienas pagastā, Gulbenes novadā, nodošanu Gulbenes novada pašvaldības īpašumā” 2.1. un 2.2.apakšpunktā minēto pašvaldības funkciju īstenošanai.Ņemot vērā, ka nekustamais īpašums “Nātrītes”, Stāmerienas pagastā, Gulbenes novadā, nav nepieciešams publisku personu funkciju nodrošināšanai, atļaut valsts akciju sabiedrībai “Valsts nekustamie īpašumi” to atsavināt Publiskas personas mantas atsavināšanas likumā noteiktajā kārtībā.Ministru kabineta rīkojums stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4.panta pirmā un otrā daļa, 5.panta pirmā daļa, 42.panta pirmā daļa un 43.pants.Likuma „Par pašvaldībām” 21.panta pirmās daļas 17.punkts.Ministru kabineta 2011.gada 31.maija rīkojuma Nr.225 “Par valsts nekustamā īpašuma "Cīrulīši" Kalnienā, Stāmerienas pagastā, Gulbenes novadā, nodošanu Gulbenes novada pašvaldības īpašumā” (turpmāk – MK rīkojums Nr.225) 2.3.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz MK rīkojumu Nr.225[[1]](#footnote-1), valstij piekrītošais nekustamais īpašums – “Cīrulīši” (nekustamā īpašuma kadastra Nr.5088 001 0122) Kalnienā, Stāmerienas pagastā, Gulbenes novadā – zemes vienība (zemes vienības kadastra apzīmējums 5088 001 0122) 0,45 ha platībā; zemes vienība (zemes vienības kadastra apzīmējums 5088 001 0123) 0,3 ha platībā un būve (būves kadastra apzīmējums 5088 001 0123 001) ar 2011.gada 18.jūlija pieņemšanas – nodošanas aktu No.GND/10-1/11/51 pārņemts bez atlīdzības Gulbenes novada pašvaldības īpašumā.Saskaņā ar Atsavināšanas likuma 42.panta pirmo daļu MK rīkojuma Nr.225 2.punktā noteikts, ka valstij piekrītošais nekustamais īpašums tiek nodots Gulbenes novada pašvaldībai īpašumā bez atlīdzības pašvaldības funkcijas nodrošināšanai – gādāt par pašvaldības administratīvās teritorijas labiekārtošanu un sanitāro tīrību; izmantot pašvaldībai piekrītošo ēku (būvju kadastra apzīmējumi 5088 001 0122 001 un 5088 001 0122 002) uzturēšanai, kā arī ietverts nosacījums nekustamo īpašumu bez atlīdzības nodot valstij, ja tas vairs netiek izmantots minēto pašvaldības funkciju nodrošināšanai.Atbilstoši Zemes robežu plāniem (reģistrēti Nekustamā īpašuma Valsts kadastra informācijas sistēmā 2017.gada 24.oktobrī), veicot zemes vienību uzmērīšanu, pamatojoties uz MK rīkojumu Nr.225 un Gulbenes novada domes 2017.gada 28.septembra lēmumu “Par platību precizēšanu” (prot. Nr.13), precizētas zemes vienību platības: zemes vienība ar kadastra apzīmējumu 5088 001 0122 noteikta platība: 0,3855 ha, zemes vienībai ar kadastra apzīmējumu 5088 001 0123 noteikta platība: 0,6121 ha.Ar 2016.gada 6.septembra vēstuli Nr.GND/4.18/16/1837 Gulbenes novada dome informējusi VNĪ, ka 2014.gada 30.oktobrī Gulbenes novada pašvaldība ir noslēgusi pirkuma līgumu ar fizisku personu par Gulbenes novada pašvaldībai piederošā ēku (būvju) nekustamā īpašuma “Cīrulīši” (nekustamā īpašuma kadastra Nr.5088 501 0017), Stāmerienas pagastā, kas sastāv no divām ēkām (būvēm): ēdnīcas (būves kadastra apzīmējums 5088 001 0122 001) un pagraba (būves kadastra apzīmējums 5088 001 0122 002), pārdošanu un lūgusi skaidrot, vai zemes vienība ar kadastra apzīmējumu 5088 001 0122, uz kuras atrodas minētās ēkas, nododama atpakaļ valstij. Vēstulē Gulbenes novada pašvaldība papildus norādījusi, ka ar MK rīkojumu Nr.225 nodoto nekustamo īpašumu tā vēl nav reģistrējusi zemesgrāmatā uz pašvaldības vārda.Ievērojot minēto, VNĪ Īpašumu izvērtēšanas komisija 2016.gada 6.oktobrī (prot. Nr.IZKP 16/22, 5.2.apakšpunkts) pieņēma lēmumu konceptuāli atbalstīt nekustamā īpašuma “Cīrulīši” (kadastra Nr.5088 001 0122) Kalnienā, Stāmerienas pagastā, Gulbenes novadā, sastāvā esošās zemes vienības (zemes vienības kadastra apzīmējums 5088 001 0122) pārņemšanu atpakaļ valsts īpašumā pēc tam, kad Gulbenes novada dome būs to atdalījusi, izveidojot pastāvīgu zemes vienību un pieņēmusi lēmumu par tās nodošanu bez atlīdzības valstij.Gulbenes novada dome pieņēmusi lēmumu (Domes sēdes 2017.gada 26.janvāra prot. Nr.1 34.§) nodot bez atlīdzības valstij nekustamo īpašumu Stāmerienas pagastā ar nosaukumu “Cīrulīši”, kadastra Nr.5088 001 0122, kas sastāv no divām zemes vienībām ar kadastra apzīmējumiem 5088 001 0122, 5088 001 0123 un uz zemes vienības ar kadastra apzīmējumu 5088 001 0123 esošās ēkas (būves) ar kadastra apzīmējumu 5088 001 0123 001.Ņemot vērā Gulbenes novada domes 2017.gada 26.janvāra lēmumu, un ievērojot to, ka Ministru kabinets pieņēmis lēmumu par zemes reformas pabeigšanu Gulbenes novada lauku apvidū, un normatīvie akti neparedz nekustamā īpašuma atsavināšanu, tai skaitā nodošanu bez atlīdzības, ja nekustamais īpašums nav ierakstīts zemesgrāmatā pēc reformu pabeigšanas, VNĪ Īpašumu izvērtēšanas komisija 2017.gada 23.februāra sēdē (prot.Nr.IZKP-17/7, 2.p.) nolēma:- atzīt par spēku zaudējušu Īpašumu izvērtēšanas komisijas 2016.gada 6.oktobra sēdes lēmuma (protokols Nr. IZKP-16/22) 5.2.punktu.- ņemot vērā, ka Ministru kabinets ir pieņēmis lēmumu par zemes reformas pabeigšanu Gulbenes novada lauku apvidū un normatīvie akti neparedz nekustamā īpašuma atsavināšanu, t.sk. nodošanu bez atlīdzības, bez tā ierakstīšanas zemesgrāmatā pēc zemes reformas pabeigšanas, atbalstīt nekustamā īpašuma "Cīrulīši" (kadastra Nr. 5088 001 0122) Kalnienā, Stāmerienas pagastā, Gulbenes novadā, pārņemšanu bez atlīdzības valsts īpašumā pēc tā ierakstīšanas zemesgrāmatā un informēt Gulbenes novada domi par pieņemto lēmumu;- pēc informācijas saņemšanas par nekustamā īpašuma “Cīrulīši” (kadastra Nr. 5088 001 0122) Kalnienā, Stāmerienas pagastā, Gulbenes novadā, ierakstīšanas zemesgrāmatā, noteiktā kārtībā sagatavot un virzīt izskatīšanai Ministru kabineta rīkojuma projektu par minētā nekustamā īpašuma pārņemšanu bez atlīdzības valsts īpašumā Finanšu ministrijas valdījumā, sadalīšanu un zemes vienības (kadastra apzīmējums 5088 001 0123) kopā ar saistīto valsts būvi (kadastra apzīmējums 5088 001 0123 001) atsavināšanu.Lēmums par zemes vienības (kadastra apzīmējums 5088 001 0123) kopā ar saistītās valsts būves (kadastra apzīmējums 5088 001 0123 001) atsavināšanu pieņemts, ievērojot VNĪ portfeļa attīstības stratēģijas pamatprincipus, proti, ka VNĪ nekustamo īpašumu portfelī saglabājami un attīstāmi tikai perspektīvie īpašumi – valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā; – nekustamā īpašuma sastāvā esošās būves slikto tehnisko stāvokli, zemes vienības un būves tirgus situāciju un izmantošanas iespējas – VNĪ rīcībā nav informācijas par zemes vienības un būves nepieciešamību valsts pārvaldes iestāžu funkciju realizēšanai.Informācija par VNĪ Īpašumu izvērtēšanas komisijas pieņemto lēmumu nosūtīta Gulbenes novada pašvaldībai (VNĪ 2017.gada 8.marta vēstule Nr. 3-3/3847). 2019.gada 1.martā un atkārtoti 2019.gada 11.jūnijā VNĪ lūgusi Gulbenes novada pašvaldību (vēstules Nr. 3/1-1/2007, Nr.3/1-6/6428) sniegt informāciju par pašvaldības veiktajām darbībām nekustamā īpašuma “Cīrulīši” (nekustamā īpašuma kadastra Nr.5088 001 0122), Kalnienā, Stāmerienas pagastā, Gulbenes novadā, īpašuma tiesību nostiprināšanai zemesgrāmatā, skaidrot uz nekustamā īpašuma “Cīrulīši”, Kalnienā, Stāmerienas pagastā, Gulbenes novadā sastāvā esošās zemes vienības ar kadastra apzīmējumu 5088 001 0122 esošās būves (būves kadastra apzīmējums 5088 001 0122 003) piederību. Vēstulēs Gulbenes novada pašvaldībai arī izteikts lūgums sniegt informāciju par nekustamā īpašuma “Cīrulīši” (nekustamā īpašuma kadastra Nr.5088 001 0122), Kalnienā, Stāmerienas pagastā, Gulbenes novadā, sadales iespējām atbilstoši Gulbenes novada teritorijas plānojumam un teritorijas izmantošanas un apbūves noteikumiem, nodalot zemes vienību ar kadastra apzīmējumu 5088 001 0123 un zemes vienību ar kadastra apzīmējumu 5088 001 0122 kā atsevišķus nekustamos īpašumus, lai nodrošinātu būvju nekustamā īpašuma (nekustamā īpašuma kadastra Nr.5088 501 0017) īpašniekam piederošo būvju uzturēšanai nepieciešamā zemesgabala (zemes vienības kadastra apzīmējums 5088 001 0122) nodalīšanu un atsavināšanu.Saskaņā ar Gulbenes novada pašvaldības sniegto informāciju (13.06.2019. vēstule Nr.GND/4.18/19/2193):- 2019.gada 30.maijā pieņemts Gulbenes novada domes lēmums “Par nekustamo īpašumu sadalīšanu, apvienošanu un robežu pārkārtošanu” (protokols Nr.8, 17.§, 15.p.), kurā nolemj grozīt nekustamā īpašuma Stāmerienas pagastā ar nosaukumu “Cīrulīši”, kadastra numurs 5088 001 0122, sastāvu, atdalot no tā zemes vienību ar kadastra apzīmējumu 5088 001 0123, 0,6121 ha platībā, un piešķirt nekustamajam īpašumam, kas sastāv no atdalītās zemes vienības ar kadastra apzīmējumu 5088 001 0123, 0,6121 ha platībā, nosaukumu “Nātrītes”; Valsts zemes dienestā iesniegts iesniegums ar lūgumu aktualizēt datus kadastra informācijas sistēmā atbilstoši pašvaldības lēmumam; pēc datu aktualizācijas Gulbenes novada pašvaldība veiks darbības atdalīto nekustamo īpašumu reģistrēšanai zemesgrāmatā īpašumā uz pašvaldības vārda;- Gulbenes novada pašvaldības rīcībā nav dokumentu, kas apliecinātu ēkas (būves) ar kadastra apzīmējumu 5088 001 0122 003 piederību kādai konkrētai personai. Gulbenes novada pašvaldībai piederēja uz zemes vienības ar kadastra apzīmējumu 5088 001 0122 esošais ēku (būvju) īpašums ar kadastra numuru 5088 501 0017, kas sastāv no divām ēkām (būvēm) ar kadastra apzīmējumiem 5088 001 0122 001, 5088 001 0122 002. Gulbenes novada pašvaldība 2014.gada 30.oktobrī noslēdza pirkuma līgumu par minētā ēku (būvju) īpašuma atsavināšanu fiziskai personai. Īpašumtiesību pārejas mirklī uz zemes vienības ar kadastra apzīmējumu 5088 001 0122 neatradās ēka (būve) ar kadastra apzīmējumu 5088 001 0122 003.Ievērojot, to, ka Gulbenes novada pašvaldība savā vēstulē norādījusi, ka tās rīcībā nav dokumentu, kas apliecinātu būves ar kadastra apzīmējumu 5088 001 0122 003 piederību kādai konkrētai personai, VNĪ aicinājusi (2020.gada 21.aprīļa vēstule Nr. 2/9-1/3610), ja pašvaldības rīcībā nav dokumentu, kas apliecina, ka būve (būves kadastra apzīmējums 5088 001 0122 003) ir uzbūvēta likumīgi, risināt jautājumu par tās demontāžu.Atbilstoši Nekustamā īpašuma valsts kadastra informācijas sistēmas (turpmāk – NĪVKIS) un zemesgrāmatas datiem nekustamā īpašuma “Cīrulīši” (nekustamā īpašuma kadastra numurs 5088 001 0122) sadales rezultātā izveidoti divi nekustamie īpašumi: nekustamais īpašums “Cīrulīši” (nekustamā īpašuma kadastra numurs 5088 001 0122), Kalnienā, Stāmerienas pagastā, Gulbenes novadā, un nekustamais īpašums “Nātrītes” (nekustamā īpašuma kadastra numurs 5088 001 0243), Stāmerienas pagastā, Gulbenes novadā.**Nekustamais īpašums “Cīrulīši”** (nekustamā īpašuma kadastra numurs 5088 001 0122), **Kalnienā, Stāmerienas pagastā, Gulbenes novadā,** sastāv no zemes vienības (zemes vienības kadastra apzīmējums 5088 001 0122) 0,3855 ha platībā, īpašuma tiesības uz nekustamo īpašumu, pamatojoties uz MK rīkojumu Nr.225 nostiprinātas Gulbenes novada pašvaldībai Vidzemes rajona tiesas Stāmerienas pagasta zemesgrāmatas nodalījumā Nr.100000602164, lēmuma datums: 08.07.2020. Zemesgrāmatas nodalījuma II daļas 2.iedaļā ierakstīta Atzīme: - pašvaldībai nekustamais īpašums bez atlīdzības jānodod valstij, ja tas netiek izmantots pašvaldības funkcijas - gādāt par pašvaldības administratīvās teritorijas labiekārtošanu un sanitāro tīrību nodrošināšanai un ēku uzturēšanai. Zemesgrāmatas nodalījuma III daļas 1.iedaļā ierakstītās atzīmes: - vides un dabas resursu aizsardzības aizsargjoslas (aizsardzības zonas) teritorija ap kultūras pieminekli laukos, 0,3855 ha platībā;- zemes īpašniekam nepiederoša būve ar kadastra apzīmējumu 5088 001 0122 003, kuras piederība nav noskaidrota;- uz zemes vienības atrodas zemes īpašniekam nepiederošas būves, kas ierakstītas zemesgrāmatas nodalījumā Nr.100000492817.Atbilstoši NĪVKIS datiem nekustamajam īpašumam noteikti šādi apgrūtinājumi:* ķīmiskās aizsargjoslas teritorija dabiskā ūdenstecē ap ūdens ņemšanas vietu 0,3855 ha platībā;
* vides un dabas resursu aizsardzības aizsargjoslas (aizsardzības zonas) teritorija ap kultūras pieminekli laukos 0,3855 platībā;
* ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem 0,0275 ha platībā;
* zemes īpašniekam nepiederoša būve vai būves daļa 0,0424 ha platībā;
* zemes īpašniekam nepiederoša būve vai būves daļa 0,0050 ha platībā.

Pārņemot nekustamo īpašumu “Cīrulīši” (nekustamā īpašuma kadastra numurs 5088 001 0122), Kalnienā, Stāmerienas pagastā, Gulbenes novadā, Finanšu ministrijas valdījumā, izmantojot nekustamo īpašumu, būs saistoša Aizsargjoslu likumā noteiktā kārtība atbilstoši attiecīgajam Aizsargjoslu veidam.Izvērtējot valsts zemes vienībai noteiktos apgrūtinājums kopsakarā ar Zemesgrāmatu likuma pārejas noteikumu 19.punktā noteikto, secināms, ka informāciju par noteiktajiem apgrūtinājumiem ir jāuztur NĪVKIS un zemesgrāmatai ierakstītos šāda veida apgrūtinājumus pakāpeniski, izskatot secīgi ienākušos nostiprinājuma lūgumus uz konkrēto nekustamo īpašumu, jādzēš no attiecīgā zemesgrāmatas nodalījuma.Atbilstoši NĪVKIS datiem, zemes vienībai noteiktais lietošanās mērķis: * 0101- zeme, uz kuras galvenā saimnieciskā darbība ir lauksaimniecība, 0,2570 ha platībā;
* 1001 - rūpnieciskās ražošanas uzņēmumu apbūve, 0,1285 ha platībā.

Saskaņā ar NĪVKIS nekustamā īpašuma “Cīrulīši”, Kalnienā, Stāmerienas pagastā, Gulbenes novadā, kadastrālā vērtība uz 2020.gada 1.janvāri ir 740 *euro*.Atbilstoši NĪVKIS datiem uz nekustamā īpašuma sastāvā esošās zemes vienības (zemes vienības kadastra apzīmējums 5088 001 0122) atrodas daļa no būves ar kadastra apzīmējumu 5088 001 0122 003, uz kuru īpašuma tiesības nav reģistrētas un divas fiziskai personai piederošas būves (būvju kadastra apzīmējumi 5088 001 0122 001 (ēdnīca) un 5088 001 0122 002 (pagrabs)), kas ietilpst nekustamā īpašuma (nekustamā īpašuma kadastra Nr. 5088 501 0017) sastāvā un ierakstītas Vidzemes rajona tiesas Stāmerienas pagasta zemesgrāmatas nodalījumā Nr.100000492817.Būves (būves kadastra apzīmējums 5088 001 0122 003) ar nenoskaidroto piederību esamība uz nekustamā īpašuma “Cīrulīši”, Kalnienā, Stāmerienas pagastā, Gulbenes novadā, sastāvā esošās zemes vienības (zemes vienības kadastra apzīmējums 5088 001 0122) netraucē minētā nekustamā īpašuma pārņemšanu valsts īpašumā Finanšu ministrijas personā. Pēc nekustamā īpašuma pārņemšanas valsts īpašumā Finanšu ministrija (VNĪ) veiks nepieciešamās darbības būves (būves kadastra apzīmējums 5088 001 0122 003) tiesiskā statusa noskaidrošanai.Saskaņā ar Atsavināšanas likuma 44.panta ceturto un piekto daļu publiskai personai piederošu zemesgabalu, uz kura atrodas citai personai (kopīpašniekiem) piederošas ēkas (būves), var pārdot tikai zemesgrāmatā ierakstītas ēkas (būves) īpašniekam (visiem kopīpašniekiem proporcionāli viņu kopīpašuma daļām), un, ja minētā persona savas pirmpirkuma tiesības uz apbūvētu zemesgabalu nevar izmantot vai neizmanto, tai ir zemes nomas tiesības uz šo zemesgabalu un pienākums maksāt nomas maksu par to. Minētais zemesgabals netiek atsavināts citām personām, izņemot gadījumu, kad publiska persona apbūvētu zemesgabalu nodod bez atlīdzības citai publiskai personai valsts pārvaldes funkciju veikšanai. Ievērojot minēto, gadījumā, ja pēc nekustamā īpašuma ierakstīšanas zemesgrāmatā uz valsts vārda Finanšu ministrijas personā būvju nekustamā īpašuma īpašnieks iesniegs nekustamā īpašuma “Cīrulīši”, Kalnienā, Stāmerienas pagastā, Gulbenes novadā, atsavināšanas ierosinājumu, tas tiks izskatīts atbilstoši Atsavināšanas likumā ietvertajam regulējumam.**Nekustamais īpašums “Nātrītes”** (nekustamā īpašuma kadastra numurs 5088 001 0243), **Stāmerienas pagastā, Gulbenes novadā,** sastāv no zemes vienības (zemes vienības kadastra apzīmējums 5088 001 0123) 0,6121 ha platībā un būves – kūts (būves kadastra apzīmējums 5088 001 0123 001). Īpašuma tiesības uz nekustamo īpašumu, pamatojoties uz Gulbenes novada pašvaldības 2020.gada 2.jūlija uzziņa Nr.GND/4.18/20/1831 un MK rīkojumu Nr.225, nostiprinātas Vidzemes rajona tiesas Stāmerienas pagasta zemesgrāmatas nodalījumā Nr. 100000602157 uz Gulbenes novada pašvaldības vārda, lēmuma datums: 08.07.2020.Atbilstoši NĪVKIS datiem nekustamajam īpašumam noteikti šādi apgrūtinājumi:* ķīmiskās aizsargjoslas teritorija dabiskā ūdenstecē ap ūdens ņemšanas vietu 0,6121 ha platībā;
* vides un dabas resursu aizsardzības aizsargjoslas (aizsardzības zonas) teritorija ap kultūras pieminekli laukos 0,6121 ha platībā;
* ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem 0,0135 ha platībā.

Nekustamā īpašuma ieguvējam, izmantojot nekustamo īpašumu, būs saistoša Aizsargjoslu likumā noteiktā kārtība atbilstoši aizsargjoslu veidam.Atbilstoši NĪVKIS datiem, zemes vienībai noteiktais lietošanās mērķis: 1003 - lauksaimnieciska rakstura uzņēmumu apbūve, 0,6121 ha platībā. Būves (būves kadastra apzīmējums 5088 001 0123 001) kopējā platība: 1291,5 m2, galvenais lietošanas veids: 1271 - lauksaimniecības nedzīvojamās ēkas, būves nolietojums – 95%.Saskaņā ar NĪVKIS nekustamā īpašuma “Nātrītes”, Stāmerienas pagastā, Gulbenes novadā, kadastrālā vērtība uz 2020.gada 1.janvāri ir 848 *euro* (tai skaitā – zemes vienībai: 848 *euro*, būvei: 0).2020.gada 30.jūlijā pieņemts Gulbenes novada domes lēmums Nr. GND/2020/492 (prot. Nr.14; 65.p.) nodot bez atlīdzības valstij nekustamo īpašumu Stāmerienas pagastā ar nosaukumu “Cīrulīši”, kadastra numurs 5088 001 0122, kas sastāv no zemes vienības ar kadastra apzīmējumu 5088 001 0122, 0,3855 ha platībā, un nekustamo īpašumu Stāmerienas pagastā ar nosaukumu “Nātrītes”, kadastra numurs 5088 001 0243, kas sastāv no zemes vienības ar kadastra apzīmējumu 5088 001 0123, 0,6121 ha platībā, un uz tās esošas ēkas (būves): kūts ar kadastra apzīmējumu 5088 001 0123 001.Ievērojot minēto, sagatavots Ministru kabineta rīkojuma projekts, kas paredz nekustamo īpašumu “Cīrulīši” (nekustamā īpašuma kadastra Nr. 5088 001 0122) Kalnienā, Stāmerienas pagastā, Gulbenes novadā, un nekustamo īpašumu “Nātrītes”(nekustamā īpašuma kadastra Nr. 5088 001 0243) Stāmerienas pagastā, Gulbenes novadā, pārņemt bez atlīdzības valsts īpašumā un nodot Finanšu ministrijas valdījumā. Saskaņā ar Atsavināšanas likuma 5.panta pirmo daļu atļauju atsavināt valsts nekustamo īpašumu dod Ministru kabinets. Atbilstoši Atsavināšanas likuma 5.panta 33. daļai Ministru kabineta atļauja nav nepieciešama tāda nekustamā īpašuma pārdošanai, kura kadastrālā vērtība ir zemāka par 5000 *euro,* lēmumu par tāda valsts nekustamā īpašuma pārdošanu pieņem attiecīgā nekustamā īpašuma valdītājs. Lai netērētu laika un administratīvos resursus, projekts arī paredz pēc nekustamo īpašumu pārņemšanas un īpašuma tiesību nostiprināšanas zemesgrāmatā uz valsts vārda Finanšu ministrijas personā atļaut VNĪ pārdot izsolē nekustamo īpašumu “Nātrītes” (nekustamā īpašuma kadastra Nr. 5088 001 0243) saskaņā ar Atsavināšanas likuma 4.panta pirmo un otro daļu, 5.panta pirmo daļu.Saskaņā ar Atsavināšanas likuma 4.panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai.Savukārt Ministru kabineta 2011. gada 1. februāra noteikumu Nr.109 „Kārtība, kādā atsavināma publiskās personas manta” 12.punkts noteic, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, izņemot šo noteikumu 11.1.apakšpunktā minēto gadījumu, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt Atsavināšanas likumā noteiktajā kārtībā.Nekustamā īpašuma “Nātrītes” (nekustamā īpašuma kadastra Nr. 5088 001 0243), Stāmerienas pagastā, Gulbenes novadā, atsavināšanu saskaņā ar Atsavināšanas likuma 4.panta otro daļu ierosina Finanšu ministrija (VNĪ).Papildus, atsavinot valsts zemes vienību, jāņem vērā likumā „Par zemes privatizāciju lauku apvidos” noteiktie ierobežojumi darījumiem ar zemes īpašumiem.Valsts nekustamā īpašuma atsavināšanu saskaņā ar Atsavināšanas likuma 9.pantu veic VNĪ. Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu mājaslapā internetā un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu mājaslapā internetā VNĪ mājaslapā ievieto arī pārdodamā valsts nekustamā īpašuma izsoles noteikumus. Rīkojot elektronisko izsoli, sludinājumu ievieto arī elektronisko izsoļu vietnē. Izsoles noteikumos tiks norādīta informācija par būves (būves kadastra apzīmējums 5088 001 0123 001) tehnisko stāvokli un to, ka attiecīgā nekustamā īpašuma ieguvējam kā īpašniekam būs pienākums nodrošināt būves nojaukšanu vai atjaunošanu atbilstoši būvniecību regulējošo normatīvo aktu prasībām.Projekts paredz nekustamā īpašuma valdītājam – Finanšu ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.Projekta izstrādes, saskaņošanas un pieņemšanas procesā personu datu apstrādes mērķis ir nodrošināt institūcijas, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kanceleju un Ministru kabineta locekļus ar vispusīgu un pilnīgu informāciju Atsavināšanas likuma 42.panta pirmajā daļā noteiktā Ministru kabineta lēmuma pieņemšanai. Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.Projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē ir iesaistīta Finanšu ministrija, VNĪ. |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Attiecībā par nekustamo īpašumu “Cīrulīši”, Kalnienā, Stāmerienas pagastā, Gulbenes novadā – būvju, kas atrodas uz minētā nekustamā īpašuma sastāvā esošās zemes vienības, īpašnieks.Attiecībā uz nekustamo īpašumu “Nātrītes”, Stāmerienas pagastā, Gulbenes novadā - jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekta tiesiskais regulējums administratīvo slogu neietekmē. |
| 4. | Atbilstības izmaksu monetārs novērtējums | Projekta tiesiskais regulējums atbilstības izmaksas nerada. |
| 5. | Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2020. gads** | Turpmākie trīs gadi (tūkst.euro) |
| **2021.** | **2022.** | **2023**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2022.gadam | izmaiņas, salīdzinot ar vidējā termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav precīzi aprēķināms |  | Nav precīzi aprēķināms |  | Nav precīzi aprēķināms | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.1. valsts pamatbudžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme: | X | Nav precīzi aprēķināms | X | Nav precīzi aprēķināms | X | Nav precīzi aprēķināms | 0 |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar |
| 8. Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta. Saskaņā ar Finanšu ministrijas un VNĪ 18.03.2020. noslēgto Nekustamā īpašuma portfeļa pārvaldīšanas līgumu Nr.IEN/2020/364 VNĪ veiks nepieciešamās darbības lai pēc rīkojuma projektā minēto nekustamo īpašumu pārņemšanas ierakstītu tos zemesgrāmatā uz valsts vārda Finanšu ministrijas personā.VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Ja nekustamais īpašums tiks atsavināts 2021.gadā, tad atsavināšanā iegūtie līdzekļi pēc atsavināšanas izdevumu atskaitīšanas saskaņā ar likuma “Par valsts budžetu 2021.gadam” 44.panta septīto daļu izlietojami VNĪ pārvaldīšanā esošo valsts nekustamo īpašumu pārvaldīšanai (izņemot netiešo izmaksu segšanu), tai skaitā valsts nekustamo īpašumu uzlabošanas darbu veikšanai un vidi degradējošo objektu sakārtošanai. Līdzekļi, kas 2021.gadā netiks izlietoti valsts īpašumā un VNĪ pārvaldīšanā esošo valsts nekustamo īpašumu pārvaldīšanai līdz 2021.gada 31.decembrim tiks ieskaitīti valsts budžetā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā.. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta tīmekļvietnē – sadaļā/*Tiesību aktu projekti*.Sludinājums par valsts nekustamā īpašuma izsoli tiks publicēts oficiālajā izdevumā „Latvijas Vēstnesis” ‑ institūcijas, kas organizē nekustamā īpašuma atsavināšanu – VNĪ tīmekļvietnē un attiecīgās pašvaldības teritorijā izdotajā laikrakstā. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ, Gulbenes novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs J. Reirs

Rozenberga 22046774

Liga.Rozenberga@vni.lv

1. <https://likumi.lv/ta/id/231092-par-valsts-nekustama-ipasuma-cirulisi-kalniena-stamerienas-pagasta-gulbenes-novada-nodosanu-gulbenes-novada-pasvaldibas-ipasuma?&search=on> [↑](#footnote-ref-1)